alexandrainst/scandi-wiki huggingface dataset:
45 Eugenia

45 Eugenia er ein stor hovudbelteasteroide. Den er kjent som ein av dei første asteroidane ein har funne ein måne i bane rundt. Den er også den andre kjente trippelasteroiden, etter 87 Sylvia.

Oppdaging 

Eugenia vart oppdaga 27. juni 1857 av Hermann Goldschmidt. Han vart namnsett etter keisarinne Eugénie, kona til Napoleon III, og var den første asteroiden namnsett etter ein ekte person i staden for etter ein figur frå ein klassisk legende. Det har likevel har det vore ein del kontrovers om 12 Victoria var namnsett etter den mytologiske figuren eller etter dronning Victoria.

Fysiske eigenskapar 

Eugenia er ein stor asteroide med ein diameter på 214 km. Han er ein F-type-asteroide, noko som betyr at han har ei veldig mørk overflate (mørkare enn sot) med ei karbonhaldig samansetning. Likt som 253 Mathilde, ser tettleiken ut til å vera uvanleg låg, noko som tyder på at asteroiden er laust pakka i staden for å vera ein gigantisk ”kampestein”. Lyskurveanalysar indikerer at Eugenias pol mest sannsynleg peikar mot ekliptikkordinatane (β, λ) = (-30°, 124°) med ein unøyaktigheit på 10°, som gir han ein aksehelling på 117°. Eugenia sin rotasjon er retrograd.

Satellittsystemet

Petit-Prince 

I november 1998 oppdaga astronomar ved Canada-Frankrike-Hawaii-Teleskopet på Mauna Kea på Hawaii ein liten måne i bane rundt Eugenia. Dette var den første gongen ein asteroidemåne hadde blitt oppdaga ved bruk av eit bakketeleskop. Eugenia sin måne har blitt namnsett (45) Eugenia I Petit-Prince, etter keisarinne Eugénie sin son, Napoleon Eugene. Månen er mykje mindre enn Eugenia, omtrent 13 km i diameter, og bruker fem dagar på eitt krinsløp rundt han.

S/2004 (45) 1 

Ein andre, mindre satellitt vart oppdaga i bane nærare Eugenia. Diameter er estimert til å vera 6 km og han har får overgangsnamnet S/2004 (45) 1. Månen vart oppdaga ved analyse av tre bilete tekne i februar 2004 av 8,2 meter VLT-teleskopet Yepun ved ESO i Cerro Paranal i Chile.  Oppdaginga vart offentleggjort i IAUC 8817 7. mars 2007 av Franck Marchis og hans IMCCÈ-samarbeidspartnarar.

Sjå òg 

Dactyl og 243 Ida –eit delvis utforska asteroidemånesystem.

Bakgrunnsstoff 

 Johnston Archive-data
 «Astronomy Picture of the Day» 14. oktober 1999 
 SwRI-pressemelding
 Bana til Petit-Prince
 IAUC 8177
 Modell av asteroideforma konstruert ved bruk av lyskurvedata (s. 17)

Kjelder 

Eugenia
Eugenia
Eugenia
Arne Treholt

Arne Treholt () er ein norsk  tidlegare embetsmann og politikar frå Arbeidarpartiet. 

20. januar 1984 vart han arrestert på Fornebu og sikta for spionasje, og 20. juni året etter vart han dømd til 20 års fengsel for landssvik og spionasje til fordel for Sovjetunionen og Irak. Etter åtte år med soning vart han benåda av Regjeringa Brundtland III i statsråd 3. juli 1992. Han reiste seinare til Russland, og bur no på Kypros.

Sjå òg
Treholt-saka

Statssekretærar frå Ap
Norsk etterretning
Kobo Abe

Kobo Abe () var ein japansk forfattar. Han skreiv romanar og skodespel. Namnet Kobo Abe er eit pseudonym for Kimifusa Abe.

Abe vart fødd i Kita i Tokyo. Han jobba som lækjar før han byrja å livnæra seg som forfattar. Forfattarskapet hans ligg nær den europeiske absurdismen. Han skriv mykje om framandgjering i det moderne industrisamfunnet.

Bibliografi 
 Suna no onna (nb: Kvinnen i sanden), 1962
 Tanin no kao (nb: En annens ansikt), 1964
 Hakootoko (nb: Eskemannen), 1973

Kjelder 
 caplex.no

Abe, K
Peparkake

Peparkake er ein type småkaker typisk laga i samband med jula. Ein lagar deig av til dømes kveitemjøl, sukker, smør, sirup (eller honning), natron (eller hjortetakksalt), og kryddera kanel, nellik, ingefær og kardemomme. Sjølv om kakene heiter peparkaker, er det ikkje nødvendig å bruka pepar i deigen.

Peparkakedeigen blir kjevla ut i plater som ein deretter skjer eller presser små figurar utav. Tradisjonelle figurar er hjarte, stjerner og menneske. Kakene blir så steikte på smurt plate i steikeomn til dei er blitt brune og nokså sprø. Dei kan pyntast med melisglasur etter steikinga. 

I mange mattradisjonar lager ein peparkaker i samband med julefeiring, mellom anna i Noreg. Her blir det laga og seld peparkaker berre rundt juletider. I andre land kan ein kjøpa peparkaker heile året.

Peparkakehus 

Ein kan også laga peparkakehus av deigen ved at ein steiker større stykke og set dei saman til eit lite pyntehus etterpå. Delane kan bli festa saman med smelta sukker, og etter på bli dekorerte med melis, godteri eller anna pynt. Peparkakehuset kan stå som dekor fram til det eventuelt blir knust og ete opp.

Sjå òg
Pepperkakebyen i Bergen
Mjuk pepparkaka

Bakgrunnsstoff

småkaker
Julemat
94 Aurora

94 Aurora er ein av dei største hovudbelteasteroidane. Med ein albedo på berre 0,04 er han mørkare enn sot. Asteroiden sin samansetning er  primitiv og består av karbonhaldig materiale. Han vart oppdaga av J. C. Watson den 6. september 1867 frå Ann Arbor og namnsett etter Aurora, den romerske gudinna for morgongryet. 94 Aurora okkulterte ei svak stjerne 12. oktober 2001. Ein fann at asteroiden hadd ei noko oval form på 225×173 km.

Kjelder 

Aurora
Aurora
Aurora
95 Arethusa

95 Arethusa er ein stor hovudbelteasteroide. Fargane er mørke, samansetninga karbonhaldig og primitiv. Asteroiden vart oppdaga av Robert Luther den 23. november 1867 og namnsett etter ein av dei mange Arethusa i gresk mytologi. 95 Arethusa har blitt observert mens han okkulterte sterjner tre gongar: ein gong den 2. februar 1998 og to gongar i januar 2003.

Kjelder 

Arethusa
Arethusa
Arethusa
Aukštojas

Aukštojas er det høgaste punktet i Litauen som ligg i høglandet Medininkai, om lag 24 km søraust for hovudstaden Vilnius. I 2004 vart høgda målt til 293,84 meter over havet med hjelp av GPS-teknologi. Tidlegare vart Juozapinė Hill med 292.7 meter over havet offisielt rekna som det høgaste punktet. Geografen Rimantas Krupickas vekte i 1985 mistanke om at kanskje Juozapinė ikkje var det høgaste punktet. Aukštojas ligg om lag 500 meter vest for Juozapinė Hill.

Området der Aukštojas ligg er no endra av styresmaktene i Vilnius fylke frå å vere eit område tiltenkt jordbruk til eit område tiltenkt turisme og kultur. Toppen av åsen er dekt av furutre. Den offentlege institusjonen Lietuvos viršūnės, leia av Vladas Vitkauskas, ein litauisk fjellklatrar, har prøvd å få Aukštojas utpeikt som eit geografisk landemerke i den historisk viktig Medininkai-regionen.

Nmnet Aukštojas vart foreslått av Libertas Klimka, ein professor i historie ved Vilnius pedagogiske universitet etter at han vann ein konkurranse om kva den «nyoppdaga» åsen skulle heite. Aukštėjas var ein av dei viktigaste gudane i gammal litauisk mytologi og vart rekna som skaparen av verda. Åsen vart døypt 20. juni 2005 under ein uoffisiell seremoni. Namnet vart offisielt godkjend 18. november same året.

Kjelder

 Denne artikkelen bygger på «Aukštojas» frå , den 22. januar 2008. 
 

Åsar i Litauen
Høgaste punkt
Erik Andersen

Sjå artikkelen Sjakkspelaren Erik Andersen for informasjon om den danske samnemningen.

Erik Andersen () blei i 2010 dømd for seksuelle overgrep mot mindreårige gutar i store delar av Sør-Noreg på 1990-talet og fram til 2007. Under etterforskinga blei han av politiet og media kalla «Lommemannen», fordi han skal ha lurt gutar til å kjenna etter ting i lommene hans. I januar 2008 hadde politiet oversyn over 160 tilhøve dei meinte «Lommemannen» stod bak. Totalt har Kripos anslått at 300-400 unge gutar har vore utsett for mannen.

I byrjinga av januar 2008 blei Erik Andersen arrestert og sikta for å vere «Lommemannen». Den første forsvarsadvokaten hans var Tor Erling Staff. Han bytte i slutten av april 2008 til advokat Gunhild Lærum.

24. august 2009 blei tiltalen mot Andersen offentleggjord. Tiltalen omfatta til saman 66 ulike overgrep eller forsøk på overgrep. Dei to mest alvorlege tiltalepunkta gjaldt handlingar som blir likestilt med valdtekt, mot gutar på 7 og 11 år. Desse to og 11 andre tiltalepunkt gjaldt også seksuell omgang med barn under 14 år. I tiltalen var elles eit fleirtal av tiltalepunkta beskrive som forsøk på straffbar handling. 

Rettssaka starta i Follo tingrett 2. november 2009. Saka blei avslutta i juni 2010. Andersen blei den 14. juni 2010 dømd til 9 års forvaring med ei minstetid på 6 år, i tråd med aktor sin påstand. Han blei dømd for overgrep mot 66 gutar, m.a. eitt tilfelle av valdtekt av ein sju år gammal gut i Hordaland, og fleire brot på våpenlova. I vurderinga av om Andersen skulle få forvaringsstraff, som betyr fengsel på ubestemt tid, la retten vekt på at Andersen hadde fått diagnosen pedofil av dei psykiatrisk sakkyndige, som meinte det er stor fare for at han vil kunne begå nye seksuelle brotsverk. Andersen blei òg dømd til å betale gutane 2,5 millionar i erstatning og staten ein halv million i sakskostnadar.

Andersen soner på Ila fengsel, forvarings- og sikringsanstalt. Han er opphavleg frå Bergen.

Kjelder 
 Kriminalpolitiet si side om Lommemannen

Norske brotsfolk
Juozapinė

Juozapinė er ein ås nær Vilnius i Litauen. Han vart tidlegare rekna som det høgaste punktet i landet med ei høgd på 292,7 meter over havet. Denne statusen har no Aukštojas med ei høgd på 293,84 meter over havet etter at nye målingar vart gjort. Juozapinė er faktisk berre det tredje høgaste punktet i Litauen, det nest høgaste er Kruopinė med 293,65 moh, om lag 10 km vest for Juozapinė.

Bakgrunnsstoff 
 Kva er det høgaste punktet i Litauen

Kjelder 

 Denne artikkelen bygger på «Juozapinė Hill» frå , den 23. januar 2008. 
 

Åsar i Litauen
Kruopinė

Kruopinė eller Žybartonys er ein ås nær Vilnius som vert rekna som det nest høgaste punktet i Litauen. Han har ei høgd på 293,65 meter over havet, berre nokre centimeter bak Aukštojas (293,84 moh.). Juozapinė på 292,7 moh. vart tidlegare rekna som det høgaste punktet i landet, men er i dag berre det tredje høgaste etter at ein gjorde meir nøyaktige målingar. Kruopinė ligg om lag 10 km vest for Juozapinė like ved Aukštojas.

Kjelder
 Denne artikkelen bygger på «Kruopinė Hill» frå , den 23. januar 2008.

Bakgrunnsstoff 
 Kva er den høgaste toppen i Litauen 

Åsar i Litauen
Rambynas

Rambynas er ein 46 meter høg ås vest i Litauen ved elva Nemunas, nær grensa til Russland og Kaliningrad oblast. Ein meiner at det vart utført seremoniar her av heidenske litauarar. Det stod eit gammalt altar på åsen fram til tidleg på 1800-tapet, då toppen av åsen raste ut i Nemunas. Det finst fleire segner som omhandlar Rambynas og staden er framleis populær for litauiske festivalar. 
 
Ein stor del av åsen er alt vaska bort av Nemunas. Det vart gjort mykje arbeid som stod ferdig i 2003 for å bevare åsen frå vidare erosjon. 

Åsen er ein del av Rambynas regionspark. Den næraste større byen er Tauragė.

Bakgrunnsstoff 

 Rambynas regionpark 
 Nokre bilete

Kjelder

 Denne artikkelen bygger på «Rambynas» frå , den 23. januar 2008. 
 

Åsar i Litauen
Litlelitauen
96 Aegle

96 Aegle er ein veldig stor hovudbelteasteroide. Asteroideoverflata er mørk i fargen og har sannsynlegvis ei primitiv og karbonhaldig samansetning. Asteroiden vart oppdaga av Jérôme Coggia den 17. februar 1868 og namnsett etter ein av dei tre Aegle i gresk mytologi. Så langt har tre stjerneokkultasjonar av 95 Aegle blitt observert.

Fotnotar 

Aegle
Aegle
Aegle
Trys kryžiai

Trys kryžiai («Tre krossar») er eit monument i Vilnius i Litauen utforma av Antoni Wiwulski.

Historie 
Det vart bygd i Kalnų Park på åsen Trys kryžiai (òg kalla Plikasis kalnas) i 1916 på staden der det hadde stått tre krossar av tre sidan 1636. Trekrossane fall saman i 1869 og tsariststyresmaktene lét dei ikkje byggast opp att. Det nye monumentet av Antoni Wiwulski vart reist i skul i 1916. Det vart sprengt i stykke på ordre frå den sovjetiske regjeringa 30. mai 1950, men vart til 14. juni 1989 bygd opp att. 

Dei tre krossane er bygd i betong og måla kvite. Krossane er i dag 1,8 meter høgare enn dei som vart reist i 1916. Frå toppen av åsen har ein eit flott utsyn over gamlebyen i Vilnius.

Biletgalleri

Kjelder 

 Denne artikkelen bygger på «Three Crosses» frå , den 23. januar 2008. 
 

Åsar i Litauen
Monument og minnesmerke i Litauen
Einskilde krossar og krusifiks
97 Klotho

97 Klotho er ein relativt stor hovudbelteasteroide. Sjølv om han er av M-typen, er radaralbedoen for låg til at han kan ha ein nikkel-jern-samansetning.  Klotho er lik på 21 Lutetia og 22 Kalliope ved at alle tre er M-typar med ukjent samansetning. Klotho vart oppdaga av Ernst Tempel den 17. februar 1868. Oppdaginga vart hans femte og siste av ein asteroide. Asteroiden er namnsett etter Klotho, ein av dei tre moirae i gresk mytologi.

Kjelder 

Klotho
Klotho
Klotho
98 Ianthe

98 Ianthe er ein stor hovudbelteasteroide. Han er veldig mørk og har ein primitiv karbonhaldig samansetning. Asteroiden vart oppdaga frå Clinton i New York av C. H. F. Peters den 18. april 1868.

Kjelder 

Ianthe
Ianthe
Ianthe
99 Dike

99 Dike er ein ganske stor og mørk hovudbelteasteroide. Dike vart oppdaga av Alphonse Borrelly den 28. mai 1868. Asteroiden var hans første, og er namnsett etter Dike, gudinne for moralsk rettferd i gresk mytologi.

Fotnotar 

Asteroidar
C-type-asteroidar
Hovudbelteasteroidar
Innsjøar i Litauen

Dei flest av innsjøane i Litauen er små. Det er om lag seks tusen innsjøar og vatn i alt og halvparten av dei er mindre enn 5 000 kvadratmeter. Alle innsjøane utgjer totalt 950 km² eller 1,5 % av landområdet til Litauen Innsjøane er ikkje spreidd jamt utover landet og dei fleste ligg i det baltiske høglandet som går frå grensa til Polen og langs grensa med Kviterussland og Latvia. 

Om lag 1 200 av dei får berre vatn via grunnvatnet og har ingen elvar eller bekkar som renn inn eller ut av seg. Det finst mange innsjøar som er forbunde saman via kompliserte passasjar og bekkar. Slike innsjøsystem er ein stor turistattraksjon i Aukštaitija nasjonalpark det det vert drive med kajakkpadling. I tillegg er område som Molėtai stader der mange innbyggjarar i Vilnius har bygd fritidsbustadar ved dei mange innsjøane.

Største innsjøar

Andre innsjøar 

 Asveja er den lengste innsjøen. Med alle buktene er lengda nesten 30 km. Han er òg den tredje djupaste (50,2 m).
 Tauragnas er den djupaste innsjøen med 60,5 meter. 
 Baluošas har ei lita øy, som igjen har eit lite vatn. 
 Žuvintas er eit strengt verna reservoar. Han er den grunnaste innsjøen (3 m) og inneheld mange vadefuglar, men står i fare for å verte ei myr. 
 Galvė har ei øy der slottet Trakai står. 
 Krokų Lanka er den einaste innsjøen i Litauen med marint opphav.

Bakgrunnsstoff

Kjelder

 Denne artikkelen bygger på «Lakes of Lithuania» frå , den 23. januar 2008. 
  oppgav desse kjeldene: 
 Stasys Vaitiekūnas, Elena Valančienė, Lietuvos geografija (Geography of Lithuania), 2004, Alma littera, ISBN 9955-08-534-7
 Ežerai (Lakes), Žemė, augalai, gyvūnai. Kompiuterinė Lietuvos enciklopedija (Land, Plants, Animals. Electronic Encyclopedia of Lithuania), 2005, Šviesa. 
 Dėl valstybinės reikšmės vidaus vandens telkinių sąrašo ir jų plotų patvirtinimo, Government of the Republic of Lithuania, October 14, 2003, Decision No. 1268. Stored on Seimas law database.
Asveja

Asveja eller Dubingiaisjøen (litauisk Asveja eller Dubingių ežeras) er den lengste innsjøen i Litauen med ei lengd på 21,9 km eller 29,7 km medrekna buktene Žalktynė, Vyriogala og Dubingiai. Han har eit areal på 9,78 km² og eit djup på 50,2 meter, som er det tredje djupaste i Litauen. Han ligg delvis i Molėtai fylke, Švenčionys fylke og Vilnius fylke. Det alternative namnet kjem frå det historiske Dubingiai slott, som vart bygd på ei tidlegare øy i innsjøen, og den litle tettstaden Dubingiai som ligg ved innsjøen og er ein populær turistdestinasjon. Žeimena renn gjennom innsjøen og folk kan leige båtar eller kajakkar og ro eller padle ned elva til elva Neris.

Innsjøen vart danna av smeltevatn frå isbreane under den siste istida. Slike innsjøar liknar ofte elvar, dei er lange, smale og djupe. I 1992 vart Asveja regionpark oppretta for å verne økosystemet og landskapet.

Det går ei trebru over innsjøen. Ho vart bygd i 1934 og er framleis i bruk. President Antanas Smetona deltok i opninga av den førte brua over ein innsjø i Litauen. Brua er 84 meter lang.

Kjelder 

 Denne artikkelen bygger på «Lake Asveja» frå , den 23. januar 2008.

Bakgrunnsstoff 
 Nettside om innsjøen 

Innsjøar i Litauen
Morten Abel

Morten Abel Knutsen () er ein norsk popsongar, musikar og komponist. Abel er fødd og oppvaksen i Bodø, men har budd i Stavanger sidan han var 15 år gamal. 

Han vart først kjend som vokalist i Stavanger-gruppa Mods på 1980-talet, då spesielt for songen «Tore Tang». Seinare var han seinare med på å starte The September When. Han har òg spelt i gruppa Peltz, før han starta ein suksessrik karriere som soloartist i 1997.

Morten Abel har hatt stor suksess som artist i Noreg, mellom anna vart han «Årets spellemann» både i 1993 og 2001. Det sistnemnde året vann han også to andre spellemannprisar for albumet I'll Come Back and Love You Forever. Abel vann også Gammleng-prisen i 2002 i klassen pop. Til saman, når ein ser på både band og solokarriere, har han selt over éin million album.

Utgjevingar

Mods 
 Revansj, 1981
 Amerika, 1982
 Time Machine, 1984

The September When 
 The September When, 1989
 Mother I've Been Kissed, 1991
 One Eye Open, 1993
 HuggerMugger, 1994
 Absolute The September When - Prestige de la Norvegè 1989-96, 1996 (samlealbum)
 The Best Of TSW, 2002 (samlealbum)

Peltz 
 Coma, 1996

Soloartist 
 Snowboy, 1997
 Here We Go Then, You And I, 1999
 I'll Come Back And Love You Forever, 2001
 Being Everything, Knowing Nothing, 2003
 Morten Abel, 2004 (dobbelt samlealbum)
 Give Texas Back To Mexico, 2005 (samlealbum, berre gjeve ut i Sverige)
 Some Of Us Will Make It, 2006
 I fullt alvor (2015)

 Kjelder 
 caplex.no
 Artikkelen «Morten Abel på Wikipedia på bokmål og riksmål.
 Annette Orre: «Abel, Morten» i Hvem er hvem?'' (Aschehoug, 2008)

Fotnotar 

Norske songarar
Vinnarar av Spellemannprisen
Folk frå Stavanger
Folk frå Bodø
Drūkšiai

Drūkšiai (belarusisk Дрысвяты, Drysvjaty, russisk Дрисвяты Drisvaty) er ein innsjø nordaust i Litauen og i Vitebsk voblast i Belarus. Innsjøen fungerer som eit reservoar for Ignalina atomkraftverk.

På det djupaste er innsjøen 33,3 meter og i snitt er han 7,6 meter djup.

Kjelder

 Denne artikkelen bygger på «Lake Drūkšiai» frå , den 23. januar 2008. 
 

Innsjøar i Litauen
Innsjøar i Belarus
Dusia

Dusia er den største innsjøen sør i Litauen. Han ligg i Lazdijai fylke og er ein del av nedslagsfeltet til elva Dovinė. I nærleiken ligg innsjøane Metelys og Obelija.

Kjelder

 Denne artikkelen bygger på «Lake Dusia» frå , den 23. januar 2008. 
 

Innsjøar i Litauen
Dysnai

Dysnai er den nest største innsjøen i Litauen. Han ligg i Aukštaitija i Ignalina fylke, berre 3 km sør for byen Dūkštas. Dysnai er forbunde til Dysnykštis. Elva Dysna har kjelda si her.

Kjelder 

 Denne artikkelen bygger på «Lake Dysnai» frå , den 23. januar 2008. 
 

Innsjøar i Litauen
Galvė

Galvė er ein innsjø nordaust i Trakai i Litauen. Innsjøen har 21 øyar og ein av dei husar Trakai slott. På øya Bažnytėlė er det ruinar av ei gamal ortodoks kyrkje.

Kjelder

 Denne artikkelen bygger på «Lake Galvė» frå , den 23. januar 2008. 
 

Innsjøar i Litauen
Pierre Abélard

Pierre Abélard () var ein fransk filosof og teolog. Abélard var ein av grunnleggjarane av skolastikken. Brevvekslinga han hadde med eleven og kjærasten sin, Héloïse, er noko av det han er mest kjend for. Han vart i 1141 dømd for kjetteri.

Kjelder 
  caplex.no

Franske filosofar
Gravlagde ved Père Lachaise
Plateliaisjøen

Plateliaisjøen er den største innsjøen i Samogitia og den niande største i Litauen. Han er ein sentral attraksjon i Žemaitija nasjonalpark. Han har eit areal på 12 km² og er 47 meter på det djupaste. Det er sju øyar i innsjøen og på ei av dei ligg dei ei borg. Arkeologar har funne spor etter to borger til og meiner det kan ha vore dronning Bona sine. Innsjøen har både ein segle- og ein dykkeklubb. Plateliai er ein liten landsby som ligg på vestsida av innsjøen. 

Det vert òg gjort undervassarkeologi i innsjøen. Forskarar meiner at vasstanden var mykje lågare i innsjøen tidlegare og at mange øyar i dag er under vatn. I Plokštinėskogen, ikkje langt frå innsjøen, ligg restane av ein gamal sovjetisk oppskytingsbase for atomrakettar.

Bakgrunnsstoff 
 Žemaitija nasjonalpark: Innsjøar

Fotnotar

Kjelder

 Denne artikkelen bygger på «Lake Plateliai» frå , den 23. januar 2008. 
 

Innsjøar i Litauen
Rubikiaisjøen

Rubikiaisjøen er ein innsjø i Litauen. Han er kjend for alle øyane (13 eller 16) som til saman dekkjer eit areal på 1,1 km². Av busetnader langs innsjøen finn ein Rubikiai. Den vesle elva Anykšta renn ut frå innsjøen og ut i Šventoji. I 1960 vart Rubikiaisjøen erklært eit landskapsreservat og er i dag ein del av Anykščiai regionpark. Det er fleire campingstader langs innsjøen.

Kjelder

 Denne artikkelen bygger på «Lake Rubikiai» frå , den 23. januar 2008. 
 

Innsjøar i Litauen
Abelia

Denne artikkelen handlar om ei planteslekt. Sjå òg Organisasjonen Abelia

Abelia er ei planteslekt. Dei er buskar med motståande lauv og endestilte, klokkeforma blomar. 

Abeliaplantene kan vera 1-6 meter høge. Artane frå varme stròk er eviggrøne, dei som held til i kaldare område feller blada.
Sartai

Sartai er ein innsjø nordaust i Litauen og er den innsjøen i landet med lengst kystlinje med 79 km. Det er seks øyar i innsjøen. Elva Šventoji renn gjennom Sartai. 

Innsjøen er kjend for det årlege hesteveddeløpet som vart halde på isen på innsjøen nær Dusetos. På grunn av tryggleiken vert ikkje lenger den gamle tradisjonen utført på isen ,men i staden på ein veddeløpsbane ved breidda av innsjøen.

Kjelder

 Denne artikkelen bygger på «Lake Sartai» frå , den 23. januar 2008. 
 

Innsjøar i Litauen
Širvėna

Širvėna er ein innsjø nord i Litauen ved Biržai kommune. Han er den eldste kunstige innsjøen i Litauen. Han vart danna i 1575 då det vart bygd ei demning over elvane Agluona og Apaščia. Innsjøen vart bygd for å verne Radvilaslottet. I dag ligg Biržai, som vart bygd rundt slottet, ved den sørlege breidda av innsjøen. Ein forstad i Astravas ligg i nord og ein forstad til Rinkuškiai i vest.

Kjelder

 Denne artikkelen bygger på «Lake Širvėna» frå , den 23. januar 2008. 
 

Sirvena
Tauragnas

Tauragnas er den djupaste innsjøen i Litauen med eit djup på ned til 60,5 meter. Overflata har eit areal på 5,13 km² og i snitt er djupet 18,7 m. Han ligg i Aukštaitija nasjonalpark nær Tauragnai i Utena fylke.

Kjelder
 Denne artikkelen bygger på «Lake Tauragnas» frå , den 23. januar 2008. 

Innsjøar i Litauen
Kjeld Abell

Kjeld Abell () var ein dansk forfattar, manusforfattar, dramatikar og teiknar. Frå 1960 var han medlem av Det Danske Akademi.

Abell fekk eit stort gjennombrot som dramatikar i 1935 med Melodien, der blev væk, som er ein satirisk komedie om småborgarlegheit. Abell skreiv fleire drama, revyar, festspel og filmmanus. Han er i dag gravlagd på Assistens Kirkegård i København.

Referansar 

Danske dramatikarar
Medlemmar av Det Danske Akademi
Statens Kunstfonds hædersydelse
Vinnarar av Holberg-medaljen
Personar med verk i den danske kulturkanonen
Folk frå Esbjerg
Veisiejis

Veisiejis er ein innsjø sør i Litauen i Lazdijai fylke. Han ligg om lag 6 km sørvest for byen Veisiejai. Innsjøen er smal og har utsjånad som ei elv og breidda er bratt og høg. Veisiejis har 13 øyar (totalt areal 0,322 km²). Han har kontakt med innsjøen Niedas. Av landsbyar rundt innsjøen finn ein Paveisiejai, Navikai, Gerveliai, Sapiegiškiai, Paveisininkai, Burbai, Palačionys, Purviniai, Subačiai og Kalviai. 

Veisiejis hadde eit areal på 4,44 km² fram til 1956, men etter at vasskraftverket Kapčiamiestis vart bygd rann Veisiejis i saman med Nadorius og Uosis.

Kjelder 

 Denne artikkelen bygger på «Lake Veisiejis» frå , den 23. januar 2008. 
  oppgav desse kjeldene: 
 
 

Innsjøar i Litauen